               EUROPSKA KOMISIJA
            Bruxelles, 6.10.2016.
            COM(2016) 643 final
            2016/0313(NLE)
            Prijedlog
            UREDBE VIJEĆA
            o utvrđivanju ribolovnih mogućnosti za ribarska plovila Unije za određene dubokomorske riblje stokove za 2017. i 2018.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                        Dubokomorski stokovi jesu riblji stokovi ulovljeni u vodama izvan glavnih ribolovnih područja epikontinentalnih pojaseva. Raspoređeni su na kontinentalnim padinama ili su povezani s podmorskim planinama. Većina tih vrsta sporo raste i dugog je životnog vijeka zbog čega su posebno osjetljive na ribolovne aktivnosti. Drugi važan element osjetljivosti dubokomorskih vrsta povezan s ribolovom jest može li ih se pronaći u lokalnim koncentracijama, osobito tijekom mriještenja. To se odnosi na zvjezdooka, plavog manjića i alfonsine.

                        U slučaju divljeg ribljeg stoka, ako se dubokomorski ribolov ne ograniči, poduzeća koja se bave ribolovom poželjet će dio tih besplatnih resursa ne poštujući dovoljno održivu razinu iskorištavanja. To se dogodilo s određenim dubokomorskim vrstama prije nego što je Europska unija 2003. počela regulirati njihove stokove. Na primjer, važni stokovi zvjezdooka u sjeverozapadnim vodama i rumenca okana u Biskajskom zaljevu sada su iscrpljeni. Stoga je ograničavanje ribolovne aktivnosti nužna javna intervencija kako bi se spriječilo narušavanje prihoda ribarima, razvilo iskorištavanje u cilju većih dugoročnih prinosa i smanjio utjecaj na ekosustav i prehrambenu mrežu kao posljedica naglog smanjenja određenih ribljih populacija. U slučaju dubokomorskih vrsta javna intervencija od osobite je važnosti zbog toga što oporavak od iscrpljivanja može biti vrlo dugotrajan ili čak i nemoguć.

                        Međunarodno vijeće za istraživanje mora (ICES) svake dvije godine objavljuje detaljnu reviziju biološkog statusa dubokomorskih stokova. Najnovije ICES-ovo mišljenje objavljeno je u lipnju 2016. Ovaj prijedlog za utvrđivanje ribolovnih mogućnosti uključuje i elemente koji se temelje na daljnjoj reviziji koju je proveo Znanstveni, tehnički i gospodarski odbor za ribarstvo (STECF) u srpnju 2016. Mišljenja ICES-a i STECF-a upućuju na to da se većina dubokomorskih stokova iz ovog prijedloga i dalje lovi neodrživo i da bi ribolovne mogućnosti za te stokove radi osiguranja njihove održivosti još trebalo smanjiti dok razvoj stokova ne pokaže pozitivan trend rasta. Time se pruža temelj za utvrđivanje ribolovnih mogućnosti za dubokomorske stokove u skladu s načelom iz članka 3. točke (c) Uredbe (EU) br. 1380/2013 Europskog parlamenta i Vijeća prema kojem donošenje odluka u okviru zajedničke ribarstvene politike mora biti, među ostalim, u skladu sa znanstvenim savjetom.

                        Opći kontekst

                        Ribolov dubokomorskih vrsta zakonski je uređen u EU-u od 2003. u pogledu ukupnog dopuštenog ulova (TAC) po vrstama i području te u smislu najvećeg ribolovnog napora u sjeveroistočnom Atlantiku. Za 2015. i 2016. ukupni dopušteni ulov određenih dubokomorskih vrsta utvrđen je Uredbom Vijeća (EU) br. 1367/2014 od 15. prosinca 2014. o utvrđivanju ribolovnih mogućnosti za ribarska plovila Unije za određene dubokomorske riblje stokove za 2015. i 2016.
                           1

                        Utvrđivanje i razmjena ribolovnih mogućnosti u isključivoj je nadležnosti Unije. Obveze povezane s održivim iskorištavanjem živih morskih resursa utvrđene su člankom 2. Uredbe (EU) br. 1380/2013. Osobito se člankom 2. stavkom 2. te Uredbe uspostavlja načelo predostrožnog pristupa upravljanju ribarstvom (kako je definirano u članku 4. stavku 1. točki (8) te Uredbe) i predviđa da je cilj zajedničke ribarstvene politike obnavljanje i održavanje najvišeg održivog prinosa (MSY). Nadalje, u skladu s člankom 16. stavkom 4. te Uredbe, ribolovne mogućnosti utvrđuju se u skladu s ciljevima iz članka 2. stavka 2.

                        Nadalje, mogućnosti dubokomorskog ribolova treba uspostaviti u skladu s međunarodnim sporazumima, među ostalim, sporazumom Ujedinjenih naroda iz 1995. o očuvanju i upravljanju pograničnim ribljim naseljima i stokovima vrlo migratornih vrsta („Sporazum UN-a o ribljim stokovima iz 1995.”). Osobito je potreban oprez kada su podaci nesigurni, nepouzdani ili nedostatni. U skladu s člankom 6. stavkom 2. Sporazuma UN-a o ribljim stokovima iz 1995. nepostojanje dostatnih znanstvenih podataka ne smije se koristiti kao razlog za odgađanje ili nepoduzimanje mjera za očuvanje i upravljanje. Predloženi TAC-ovi u skladu su s međunarodnim smjernicama za upravljanje dubokomorskim ribolovom na otvorenom moru iz 2008. Organizacije za hranu i poljoprivredu Ujedinjenih naroda koje su potvrđene uzastopnim rezolucijama Opće skupštine UN-a (Rezolucija 61/105 iz 2007., 64/72 iz 2009. te zadnja 70/235 iz 2015.).

                        Dubokomorske stokove iskorištavaju i drugi ribarski narodi, osobito Norveška, Island, Farski otoci, Rusija i Maroko, te je potrebno pronaći dogovor o usklađenim mjerama upravljanja zajedno s tim ribolovnim narodima, ili barem kad je riječ o stokovima u međunarodnim vodama, u okviru Komisije za ribarstvo sjeveroistočnog Atlantika (NEAFC), tako da su jednostrane mjere koje se primjenjuju na plovila Europske unije potrebne dok se ne postignu ti sporazumi. Njima će se izbjeći negativne posljedice nereguliranog ribarstva i iscrpljivanje stokova, kao što je prethodno opisano.

                        Postojeće odredbe u području obuhvaćenom prijedlogom

                        Postojeće odredbe u području prijedloga utvrđene su Uredbom Vijeća (EU) br. 1367/2014 i primjenjuju se do 31. prosinca 2016. Povezane su s Uredbom Vijeća (EZ) br. 2347/2002 o određivanju posebnih uvjeta pristupa i s njima povezanih pravila za ribolov dubokomorskih stokova
                           2
                        .

               •Usklađenost s postojećim odredbama politike u tom području

               Predložene mjere u skladu su s ciljevima i pravilima zajedničke ribarstvene politike i politikom Unije za održivi razvoj

               2.
                     PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Člankom 43. stavkom 3. UFEU-a utvrđuje se da Vijeće na prijedlog Komisije donosi mjere „o utvrđivanju i raspodjeli mogućnosti ribolova”. Ovaj je prijedlog ograničen na utvrđivanje i raspodjelu ribolovnih mogućnosti i uvjeta koji su funkcionalno povezani s korištenjem tih ribolovnih mogućnosti.

               Stoga se ovim prijedlogom predlažu, s pomoću Uredbe Vijeća, ograničenja ulova za ribarske flote Unije u pogledu komercijalno najvažnijih dubokomorskih vrsta u vodama Unije i međunarodnim vodama sjeveroistočnog Atlantika kako bi se ostvario cilj zajedničke ribarstvene politike osiguravanja ribarstva na razinama koje su ekološki, gospodarski i socijalno održive. Prijedlog je u isključivoj nadležnosti Unije kako je navedeno u članku 3. stavku 1. točki (d) UFEU-a. Načelo supsidijarnosti stoga se ne primjenjuje.

               •Proporcionalnost

               Prijedlog je u skladu s načelom proporcionalnosti zbog sljedećeg razloga: zajednička ribarstvena politika jest zajednička politika. U skladu s člankom 43. stavkom 3. UFEU-a Vijeće donosi mjere o utvrđivanju i raspodjeli ribolovnih mogućnosti.

               Uzimajući u obzir članak 16. stavak 6. Uredbe (EU) br. 1380/2013 države članice slobodne su dodijeliti ribolovne mogućnosti kada nisu podložne sustavu prenosivih ribolovnih koncesija, regijama ili gospodarskim subjektima u skladu s člankom 16. stavkom 7. i kriterijima navedenima u članku 17. Države članice stoga imaju manevarski prostor za odlučivanje o socioekonomskom modelu koji su odabrale za iskorištavanje ribolovnih mogućnosti koje su im dodijeljene.

               3.REZULTATI SAVJETOVANJA S DIONICIMA I PROCJENA UČINKA

               •Savjetovanja s dionicima

               Prijedlog je izrađen na temelju načela i smjernica utvrđenih u Komunikaciji Komisije o savjetovanju o ribolovnim mogućnostima za 2017. COM(2016)396 završna verzija, u kojoj je Komisija objasnila svoje mišljenje i namjere u pogledu prijedloga za ribolovne mogućnosti za 2017. za sve stokove. U kontekstu te Komunikacije Komisija provodi opsežno savjetovanje s dionicima, civilnim društvom, državama članicama i širom javnosti.

               4.UTJECAJ NA PRORAČUN

                  Prijedlog nema nove financijske posljedice za države članice. Ovu Uredbu Vijeće donosi svake dvije godine, a javna i privatna sredstva potrebna za njezinu provedbu već su na raspolaganju.

               5.OSTALI DIJELOVI

               •Detaljno obrazloženje posebnih odredbi prijedloga

               Znanstvenici na temelju dostupnih podataka ne mogu u cijelosti ocijeniti status stoka, ni u pogledu veličine populacije ni ribolovne smrtnosti, za sve stokove obuhvaćene ovim prijedlogom, s iznimkom jednog stoka tuponosog grenadira. Za to postoji nekoliko razloga: te vrste često sporo rastu i dugog su životnog vijeka zbog čega je izuzetno teško svrstati stok po starosti i ocijeniti učinak ribolova na stok s obzirom na promjene u trajanju ili dobnoj strukturi ulova. Učestalost obnavljanja stokova s pomoću mladih riba nije poznata. Stokovi su široko rasprostranjeni u dubinama na kojima je zbog praktičnih razloga teško provoditi istraživanja. Podaci iz znanstvenih istraživanja često nisu dostupni zbog manje komercijalne važnosti tih stokova ili njima nije obuhvaćeno cjelokupno područje distribucije. Ribolovne aktivnosti ponekad su samo djelomično usmjerene na te vrste, a neka ribarstva novijeg su vijeka.

               Predložena ograničenja ulova u skladu su s načelima utvrđenima u prethodno navedenoj Komunikaciji Komisije o savjetovanju o ribolovnim mogućnostima za 2017. Ta Komunikacija sadržava mišljenja Komisije o utvrđivanju ribolovnih mogućnosti i na temelju tih pravila izrađen je ovaj prijedlog u odnosu na unose za TAC obuhvaćene ovim prijedlogom, kako slijedi:

               Kada se znanstveno mišljenje temelji na sveobuhvatnim podacima, kvantitativnoj analizi i predviđanjima u skladu s ICES-ovim „Okvirom za najviši održivi prinos”, TAC-ove treba odrediti u skladu sa znanstvenim mišljenjem. To se odnosi na prijedlog unosa za TAC za tuponosog grenadira i grenadira u sjeverozapadnim vodama. TAC-ovi za tuponosog grenadira i grenadira predmet su sudskog postupka
                  3
               , te četiri TAC-a ostaju navedeni kao „pm” u ovom prijedlogu do kraja godine.

               Kada se indikativno znanstveno mišljenje temelji na kvalitativnoj analizi dostupnih podataka (čak i ako su nepotpuni ili je u njih uključena procjena stručnjaka), treba se upotrijebiti kao osnova za odluke o TAC-u. U skladu s time prijedlog sadržava deset smanjenja TAC-a i jedan prijenos. Mišljenje ICES-a za rumenca okana prepručuje da u zonama VI., VII. i VIII. u 2017. i 2018. ne bude ulova. S obzirom da se usputni ulov ne može uvijek izbjeći, TAC se daje samo za usputni ulov. TAC rumenca okana u zoni IX. proširuje se i na područje CECAF-a u kojem se obavlja važan ulov. TAC u zoni IX. ne ograničava dovoljno ribolovnu smrtnost osim ako se proširi i na CECAF.

               Mišljenje još nije dostupno za jedan stok crnog zmijičnjaka. ICES će objaviti znanstveno mišljenje za dubokomorske morske pse tek u listopadu 2016. Stoga su tri unosa za TAC za dubokomorske morske pse i jedan stok crnog zmijičnjaka u ovom prijedlogu označeni kao „pm” te će se ažurirati nakon što Komisija donese prijedlog.

               Izbrisana su tri TAC-a za zvjezdooka (od 2010. bili su nulti TAC-ovi) te je vrsta proglašena zabranjenom vrstom. Stok je iscrpljen i neće se obnoviti. ICES napominje da od 2010. nije bilo ciljanog ribolova EU-a u sjeveroistočnom Atlantiku.

               2016/0313 (NLE)

               Prijedlog

               UREDBE VIJEĆA

               o utvrđivanju ribolovnih mogućnosti za ribarska plovila Unije za određene dubokomorske riblje stokove za 2017. i 2018.

               VIJEĆE EUROPSKE UNIJE,

               uzimajući u obzir Ugovor o funkcioniraju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Člankom 43. stavkom 3. Ugovora predviđa se da Vijeće na prijedlog Komisije donosi mjere za utvrđivanje i raspodjelu ribolovnih mogućnosti.

               (2)Uredbom (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici
                  4
                zahtijeva se donošenje mjera očuvanja uzimajući u obzir raspoložive znanstvene, tehničke i gospodarske savjete, uključujući, gdje je to relevantno, izvješća koja je sastavio Znanstveni, tehnički i gospodarski odbor za ribarstvo (STECF).

               (3)Zadatak je Vijeća donijeti mjere o utvrđivanju i raspodjeli ribolovnih mogućnosti, uključujući i, prema potrebi, određene uvjete koji su s tim funkcionalno povezani. Ribolovne mogućnosti treba raspodijeliti među državama članicama tako da se svakoj državi članici osigura relativna stabilnost ribolovnih aktivnosti za svaki stok ili vrstu ribolova te uvažavajući ciljeve zajedničke ribarstvene politike utvrđene Uredbom (EU) br. 1380/2013.

               (4)Ribolovne mogućnosti za dubokomorske vrste, kako su određene u članku 2. točki (a) Uredbe Vijeća (EZ) br. 2347/2002
                  5
                utvrđuju se svake dvije godine.

               (5)Ukupni dopušteni ulov (TAC) trebalo bi utvrditi na temelju dostupnog znanstvenog mišljenja, pri čemu je potrebno uzeti u obzir biološke i socioekonomske aspekte te osigurati pošten tretman različitih ribarskih sektora, kao i mišljenja koja su dionici izrazili tijekom savjetovanja, osobito u predmetnim regionalnim savjetodavnim vijećima.

               (6)Ribolovne mogućnosti trebale bi biti u skladu s međunarodnim sporazumima i načelima, kao što je Sporazum Ujedinjenih naroda o očuvanju i upravljanju pograničnim ribljim naseljima i stokovima vrlo migratornih vrsta iz 1995.
                  6
               , i detaljnim načelima upravljanja utvrđenima u Međunarodnim smjernicama za upravljanje dubokomorskim ribolovom na otvorenom moru Organizacije Ujedinjenih naroda za hranu i poljoprivredu iz 2008., prema kojima posebno regulatorno tijelo treba biti opreznije ako su podaci nesigurni, nepouzdani ili nedostatni. Nedostatak odgovarajućih znanstvenih podataka ne bi smio biti razlog za odgađanje ili nepoduzimanje mjera očuvanja i upravljanja.

               (7)Najnovija znanstvena mišljenja Međunarodnog vijeća za istraživanje mora (ICES) i STECF-a upućuju na to da se većina dubokomorskih stokova i dalje lovi neodrživo i da bi ribolovne mogućnosti za te stokove radi osiguranja njihove održivosti trebalo smanjiti dok razvoj stokova ne pokaže pozitivan trend rasta.

               (8)Nadalje, ICES je preporučio da se ulov ne uzima od stoka rumenca okana u zapadnim vodama, zbog čega je TAC za tu vrstu u zapadnim vodama samo TAC za usputni ulov. Važan ulov rumenca okana odvija se u području CECAF-a 34.1.11 koje graniči s podzonom ICES-a IX. Stoga bi područje primjene TAC-a trenutačno utvrđenog za podzonu ICES-a IX. trebalo proširiti na područje CECAF-a 34.1.11 kako bi se učinkovito ograničio sav ulov iz tog stoka rumenca okana.

               (9)ICES je isto tako preporučio da ne bi trebalo biti ulova zvjezdooka do 2020. U prošlosti su utvrđeni TAC-ovi za zvjezdooka (ti su TAC-ovi od 2010. utvrđeni na nulu). Sada je primjereno zabraniti ulov, zadržavanje na plovilu, prekrcavanje ili iskrcavanje tih vrsta s obzirom na to da je stok iscrpljen i neće se obnoviti.  ICES napominje da od 2010. nije bilo ciljanog Unijina ribolova zvjezdooka u sjeveroistočnom Atlantiku.

               (10)[uvodnu izjavu treba ažurirati u skladu s ishodom sudskog postupka o tom pitanju] Znanstveno mišljenje i najnovije rasprave u okviru Komisije za ribarstvo sjeveroistočnog Atlantika (NEAFC) upućuju na mogućnost da su se ulovi tuponosog grenadira pogrešno prijavljivali kao ulovi grenadira. U tom je kontekstu primjereno utvrditi TAC-ove koji se primjenjuju na obje vrste, no kojima se omogućuje prijavljivanje svake vrste odvojeno.

               (11)[uvodnu izjavu treba ažurirati nakon što ICES objavi svoje mišljenje] Glavne komercijalne vrste dubokomorskih morskih pasa smatraju se iscrpljenima. Stoga ne bi smjelo biti ciljanog ribolova dubokomorskih morskih pasa.

               (12)U skladu s Uredbom Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama
                  7
                trebalo bi odrediti stokove koji podliježu različitim mjerama iz te Uredbe. Preventivni TAC trebalo bi primjenjivati na stokove za koje ne postoji znanstvena ocjena ribolovnih mogućnosti, posebno za godinu u kojoj bi trebalo odrediti TAC; u ostalim bi slučajevima trebalo primjenjivati analitički TAC. S obzirom na mišljenje ICES-a i STECF-a za određene dubokomorske riblje stokove nije dostupna znanstvena ocjena odgovarajućih ribolovnih mogućnosti. Stoga bi ti stokovi trebali podlijegati preventivnim TAC-ovima.

               (13)Kako bi se izbjegli prekidi ribolovnih aktivnosti i osigurala egzistencija ribara Unije, ovu bi Uredbu trebalo primjenjivati od 1. siječnja 2017. Zbog hitnosti ova bi Uredba trebala stupiti na snagu odmah nakon objave,

               DONIJELO JE OVU UREDBU:

               Članak 1.
               Predmet

               Ovom se Uredbom za 2017. i 2018. utvrđuju godišnje ribolovne mogućnosti koje su na raspolaganju ribarskim plovilima Unije za stokove određenih dubokomorskih vrsta u vodama Unije i u određenim vodama izvan Unije u kojima su potrebna ograničenja ulova.

               Članak 2.
               Definicije

               1.
                     Za potrebe ove Uredbe primjenjuju se sljedeće definicije:

               (a)
                     „ribarsko plovilo Unije” znači ribarsko plovilo koje plovi pod zastavom države članice i registrirano je u Uniji;

               (b)
                     „vode Unije” znači vode pod suverenitetom ili jurisdikcijom država članica, s izuzetkom voda koje graniče s područjima navedenima u Prilogu II. Ugovora;

               (c)
                     „ukupni dopušteni ulov” (TAC) znači količina koja se smije izloviti i iskrcati iz svakog pojedinog ribljeg stoka svake godine;

               (d)
                     „kvota” znači udio TAC-a koji je dodijeljen Uniji ili državi članici;

               (e)
                     „međunarodne vode” znači vode koje nisu pod suverenošću ili jurisdikcijom nijedne države.

               2.
                     Za potrebe ove Uredbe primjenjuju se sljedeće definicije zona:

               (a)
                     zone ICES-a (Međunarodnog vijeća za istraživanje mora) zemljopisna su područja definirana u Prilogu III. Uredbi Vijeća (EZ) br. 218/2009
                  8
               ;

               (b)
                     područja CECAF-a (Odbor za ribarstvo za istočni središnji Atlantik) zemljopisna su područja navedena u Prilogu II. Uredbi (EZ) br. 216/2009
                  9
               .

               Članak 3.
               TAC-ovi i raspodjele

               U Prilogu su navedeni ukupni dopušteni ulovi (TAC) za dubokomorske vrste koje su ulov ribarskih plovila Unije u vodama Unije ili u određenom vodama izvan Unije, raspodjela tih ukupnih dopuštenih ulova među državama članicama i prema potrebi uvjeti koji su s tim funkcionalno povezani.

               Članak 4.
               Posebne odredbe o raspodjeli ribolovnih mogućnosti

               1.Raspodjelom ribolovnih mogućnosti među državama članicama kako je utvrđena u ovoj Uredbi ne dovode se u pitanje:

               (a)
                     razmjene u skladu s člankom 16. stavkom 8. Uredbe (EU) br. 1380/2013;

               (b)
                     smanjenja i preraspodjele u skladu s člankom 37. Uredbe Vijeća (EZ) br. 1224/2009
                  10
               ;

               (c)
                     preraspodjele u skladu s člankom 10. stavkom 4. Uredbe Vijeća (EZ) br. 1006/2008
                  11
               ;

               (d)
                     dodatni iskrcaji dopušteni u skladu s člankom 3. Uredbe (EZ) br. 847/96;

               (e)
                     količine zadržane u skladu s člankom 4. Uredbe (EZ) br. 847/96;

               (f)
                     smanjenja u skladu s člancima 105. i 107. Uredbe (EZ) br. 1224/2009.

               2.Osim ako je u Prilogu ovoj Uredbi navedeno drukčije, članak 3. Uredbe (EZ) br. 847/96 primjenjuje se na stokove koji podliježu preventivnom TAC-u, a članak 3. stavci 2. i 3. te članak 4. te Uredbe primjenjuju se na stokove koji podliježu analitičkom TAC-u.

               Članak 5.
               Uvjeti za iskrcaj ulova i usputnog ulova

               Riba koja potječe iz stokova za koje je utvrđen TAC zadržava se na plovilu ili iskrcava jedino ako su ulov ostvarila plovila koja plove pod zastavom države članice kojoj je dodijeljena kvota i ako ta kvota nije iscrpljena.

               Članak 6.
               Zabrana

               Ribarskim plovilima Unije zabranjuje se ribolov zvjezdooka (Hoplostethus atlanticus) u vodama Unije i međunarodnim vodama podzona ICES-a I., II., III., IV., V., VI.; VII.; VIII., IX., X., XII. i XIV. te zadržavanje na plovilu, prekrcavanje ili iskrcavanje zvjezdooka ulovljenog na tom području.

               Članak 7.
               Prijenos podataka

               Kada u skladu s člancima 33. i 34. Uredbe (EZ) br. 1224/2009 države članice Komisiji dostave podatke o iskrcanim količinama ulova, koriste šifre stokova koje su navedene u Prilogu ovoj Uredbi.

               Članak 8.

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od 1. siječnja 2017.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                  Za Vijeće

                  Predsjednik

                     (1)
                  SL L 366, 20.12.2014., str. 1.

                     (2)
                  SL L 351, 28.12.2002., str. 6–11.

                     (3)
                  Predmet C-128/15, Kraljevina Španjolska protiv Vijeća Europske unije.

                     (4)
                  SL L 356, 22.12.2012., str. 22.

                     (5)
                  Uredba Vijeća (EZ) br. 2347/2002 od 16. prosinca 2002. o određivanju posebnih uvjeta pristupa i s njima povezanih pravila za ribolov dubokomorskih stokova (SL L 351, 28.12.2002., str. 6.).

                     (6)
                  Sporazum o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta (SL L 189, 3.7.1998., str. 16.).

                     (7)
                  SL L 115, 9.5.1996., str. 3.

                     (8)
                  Uredba (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (SL L 87, 31.3.2009., str. 70.).

                     (9)
                  Uredba (EZ) br. 216/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u određenim područjima osim na području sjevernog Atlantika (SL L 87, 31.3.2009., str. 1.).

                     (10)
                  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 343, 22.12.2009., str. 1.).

                     (11)
                  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (SL L 286, 29.10.2008., str. 33.).

    ---documentbreak---

               EUROPSKA KOMISIJA
            Bruxelles, 6.10.2016.
            COM(2016) 643 final
            PRILOG
            […]
            Prijedlogu uredbe Vijeća
            o utvrđivanju ribolovnih mogućnosti za ribarska plovila Unije za određene dubokomorske riblje stokove za 2017. i 2018.

               Osim ako je navedeno drukčije, upućivanja na ribolovne zone jesu upućivanja na zone ICES-a.

               DIO 1.
               Definicija vrsta i skupina vrsta

               1.
                     Na popisu navedenom u dijelu 2. ovog Priloga riblji stokovi navedeni su abecednim redoslijedom latinskih imena vrsta. Jedina su iznimka dubokomorski morski psi koji su stavljeni na početak popisa. Za potrebe ove Uredbe navodi se sljedeća usporedna tablica uobičajenih i latinskih naziva:

                        Uobičajeni naziv

                        Troslovna oznaka (alpha-3)

                        Znanstveni naziv

                        Crni zmijičnjak

                        BSF

                        Aphanopus carbo

                        Alfonsini

                        ALF

                        Beryx spp.

                        Tuponosi grenadir

                        RNG

                        Coryphaenoides rupestris

                        Grenadir

                        RHG

                        Macrourus berglax

                        Rumenac okan

                        SBR

                        Pagellus bogaraveo

                        Tabinja bjelica

                        GFB

                        Phycis blennoides

               2.
                     Za potrebe ove Uredbe „dubokomorski morski psi” znači sljedeći popis vrsta:

                        Uobičajeni naziv

                        Troslovna oznaka (alpha-3)

                        Znanstveni naziv

                        Morska mačka vrste Apristurus

                        API

                        Apristurus spp.

                        Morski pas vrste Chlamydoselachus anguineus

                        HXC

                        Chlamydoselachus anguineus

                        Kostelj dubljinac

                        CWO

                        Centrophorus spp.

                        Portugalski morski pas

                        CYO

                        Centroscymnus coelolepis

                        Dugonosi baršunasti kostelj

                        CYP

                        Centroscymnus crepidater

                        Crni morski pas

                        CFB

                        Centroscyllium fabricii

                        Kljunasti morski pas

                        DCA

                        Deania calcea

                        Drkovina

                        SCK

                        Dalatias licha

                        Veliki kostelj crnac

                        ETR

                        Etmopterus princeps

                        Kostelj crnac

                        ETX

                        Etmopterus spinax

                        Morska mačka vrste Galeus murinus

                        GAM

                        Galeus murinus

                        Pas glavonja

                        SBL

                        Hexanchus griseus

                        Morski pas vrste Oxynotus paradoxus

                        OXN

                        Oxynotus paradoxus

                        Morski pas vrste Scymnodon ringens

                        SYR

                        Scymnodon ringens

                        Grenlandski morski pas

                        GSK

                        Somniosus microcephalus

               DIO 2.
               Godišnje ribolovne mogućnosti (u tonama žive mase)

                        Vrsta:

                        Dubokomorski morski psi

                        Zona:

                        vode Unije i međunarodne vode u zonama V., VI., VII., VIII. i IX.; vode Unije CECAF 34.1.1., 34.1.2. i 34.2.

                        (DWS/ 56789-)

                        Godina

                        2017.

                        2018.

                        Analitički TAC

                        Njemačka

                         pm

                         pm

                        Ne primjenjuje se članak 3. Uredbe (EZ) br. 847/96.

                        Estonija

                         pm

                         pm

                        Ne primjenjuje se članak 4. Uredbe (EZ) br. 847/96.

                        Irska

                         pm

                         pm

                        Španjolska

                         pm

                         pm

                        Francuska

                         pm

                         pm

                        Litva

                         pm

                         pm

                        Poljska

                         pm

                         pm

                        Portugal

                         pm

                         pm

                        Ujedinjena Kraljevina

                         pm

                         pm

                        Unija

                         pm

                         pm

                        TAC

                        pm

                         pm

                        Vrsta:

                        Dubokomorski morski psi

                        Zona:

                        vode Unije i međunarodne vode u zoni X.

                        (DWS/10-)

                        Godina

                        2017.

                        2018.

                        Analitički TAC

                        Portugal

                         pm

                         pm

                        Ne primjenjuje se članak 3. Uredbe (EZ) br. 847/96.

                        Unija

                         pm

                         pm

                        Ne primjenjuje se članak 4. Uredbe (EZ) br. 847/96.

                        TAC

                         pm

                         pm

                        Vrsta:

                        Dubokomorski morski psi, Deania hystricosa i Deania profundorum

                        Zona:

                        međunarodne vode zone XII.

                        (DWS/12INT-)

                        Godina

                        2017.

                        2018.

                        Analitički TAC

                        Irska

                         pm

                         pm

                        Ne primjenjuje se članak 3. Uredbe (EZ) br. 847/96.

                        Španjolska

                         pm

                         pm

                        Ne primjenjuje se članak 4. Uredbe (EZ) br. 847/96.

                        Francuska

                         pm

                         pm

                        Ujedinjena Kraljevina

                         pm

                         pm

                        Unija

                         pm

                         pm

                        TAC

                         pm

                         pm

                        Vrsta:

                        Crni zmijičnjak

                        Zona:

                        vode Unije i međunarodne vode u zonama I., II. III. i IV.

                        Aphanopus carbo

                        (BSF/1234-)

                        Godina

                        2017.

                        2018.

                        Preventivni TAC

                        Njemačka

                         3

                         3

                        Francuska

                         3

                         3

                        Ujedinjena Kraljevina

                         3

                         3

                        Unija

                         9

                         9

                        TAC

                         9

                         9

                        Vrsta:

                        Crni zmijičnjak

                        Zona:

                        vode Unije i međunarodne vode u zonama V., VI., VII. i XII.

                        Aphanopus carbo

                        (BSF/56712-)

                        Godina

                        2017.

                        2018.

                        Analitički TAC

                        Njemačka

                         31

                         25

                        Estonija

                         15

                         12

                        Irska

                         77

                         61

                        Španjolska

                         154

                         121

                        Francuska

                        2 159

                        1 703

                        Latvija

                         100

                         79

                        Litva

                         1

                         1

                        Poljska

                         1

                         1

                        Ujedinjena Kraljevina

                         154

                         121

                        Ostalo (1)

                         8

                         6

                        Unija

                        2 700

                        2 130

                        TAC

                        2 700

                        2130

                        (1)

                        Isključivo za usputni ulov. U okviru ove kvote nije dopušten ciljani ribolov.

                        Vrsta:

                        Crni zmijičnjak

                        Zona:

                        vode Unije i međunarodne vode u zonama VIII., IX. i X.

                        Aphanopus carbo

                        (BSF/8910-)

                        Godina

                        2017.

                        2018.

                        Analitički TAC

                        Španjolska

                         10

                         9

                        Francuska

                         25

                         21

                        Portugal

                        3 165

                        2 703

                        Unija

                        3 200

                        2 733

                        TAC

                        3 200

                        2 733

                        Vrsta:

                        Crni zmijičnjak

                        Zona:

                        vode Unije i međunarodne vode u području CECAF-a 34.1.2.

                        Aphanopus carbo

                        (BSF/C3412-)

                        Godina

                        2017.

                        2018.

                        Preventivni TAC

                        Portugal

                        pm

                        pm

                        Unija

                        pm

                        pm

                        TAC

                        pm

                        pm

                        Vrsta:

                        Alfonsini

                        Zona:

                        vode Unije i međunarodne vode u zonama III., IV., V., VI., VII., VIII., IX., X., XII. i XIV.

                        Beryx spp.

                        (ALF/3X14-)

                        Godina

                        2017.

                        2018.

                        Analitički TAC

                        Irska

                         9

                         9

                        Španjolska

                         63

                         63

                        Francuska

                         17

                         17

                        Portugal

                         182

                         182

                        Ujedinjena Kraljevina

                         9

                         9

                        Unija

                         280

                         280

                        TAC

                         280

                         280

                        Vrsta:

                        Tuponosi grenadir i grenadir

                        Zona:

                        vode Unije i međunarodne vode u zonama I., II. i IV.

                        Coryphaenoides rupestris i Macrourus berglax

                        (RNG/124-) za tuponosog grenadira

                        (RHG/124-) za grenadira

                        Godina

                        2017.

                        2018.

                        Preventivni TAC

                        Danska

                         pm

                        pm

                        Njemačka

                        pm

                         pm

                        Francuska

                         pm

                        pm

                        Ujedinjena Kraljevina

                        pm

                         pm

                        Unija

                         pm

                        pm

                        TAC

                        pm

                         pm

                        Vrsta:

                        Tuponosi grenadir i grenadir

                        Zona:

                        vode Unije i međunarodne vode u zoni III.

                        Coryphaenoides rupestris i Macrourus berglax

                        (RNG/03-) za tuponosog grenadira

                        (1)

                        (RHG/03-) za grenadira

                        Godina

                        2017.

                        2018.

                        Preventivni TAC

                        Danska

                         pm

                         pm

                        Njemačka

                        pm

                        pm

                        Švedska

                         pm

                         pm

                        Unija

                        pm

                        pm

                        TAC

                         pm

                         pm

                        (1)

                        U zoni ICES-a III.a ne smije se obavljati ciljani ribolov tuponosoga grenadira.

                        Vrsta:

                        Tuponosi grenadir i grenadir

                        Zona:

                        vode Unije i međunarodne vode zona V.b, VI. i VII.

                        Coryphaenoides rupestris i Macrourus berglax

                        (RNG/5B67-) za tuponosog grenadira

                        (3)

                        (RHG/5B67-) za grenadira

                        Godina

                        2017.(1)

                        2018.(1)

                        Analitički TAC

                        Njemačka

                         pm

                         pm

                        Estonija

                        pm

                        pm

                        Irska

                         pm

                         pm

                        Španjolska

                        pm

                        pm

                        Francuska

                         pm

                         pm

                        Litva

                         pm

                         pm

                        Poljska

                        pm

                         pm

                        Ujedinjena Kraljevina

                         pm

                         pm

                        Ostalo (2)

                        pm

                         pm

                        Unija

                         pm

                        pm

                        TAC

                        pm

                        pm

                        (1)

                        Najviše 10 % svake kvote smije se izloviti u vodama Unije i međunarodnim vodama u zonama VIII., IX., X., XII. i XIV. (RNG/*8X14- za tuponosog grenadira; RHG/*8X14- za grenadira)).

                        (2)

                        Isključivo za usputni ulov. Nije dopušten ciljni ribolov.

                        (3)

                        Iskrcaji tuponosoga grenadira ne prelaze 95 % kvote svake države članice.

                        Vrsta:

                        Tuponosi grenadir i grenadir

                        Zona:

                        vode Unije i međunarodne vode u zonama VIII., IX., X., XII. i XIV.

                        Coryphaenoides rupestris i Macrourus berglax

                        (RNG/8X14-) za tuponosog grenadira

                        (2)

                        (RHG/8X14-)  za grenadira

                        Godina

                        2017.(1)

                        2018.(1)

                        Analitički TAC

                        Njemačka

                         pm

                         pm

                        Irska

                        pm

                        pm

                        Španjolska

                         pm

                         pm

                        Francuska

                        pm

                        pm

                        Latvija

                         pm

                         pm

                        Litva

                         pm

                         pm

                        Poljska

                        pm

                        pm

                        Ujedinjena Kraljevina

                         pm

                         pm

                        Unija

                        pm

                        pm

                        TAC

                         pm

                         pm

                        (1)

                        Najviše 10 % svake kvote smije se izloviti u vodama Unije i međunarodnim vodama u zonama V.b, VI., VII. (RNG/*5B67- za tuponosog grenadira; RHG/*5B67- za grenadira).

                        (2)

                        Iskrcaji tuponosoga grenadira ne prelaze 80 % kvote svake države članice.

                        Vrsta:

                        Rumenac okan

                        Zona:

                        vode Unije i međunarodne vode u zonama VI., VII. i VIII.

                        Pagellus bogaraveo

                        (SBR/678-)

                        Godina

                        2017.

                        2018.

                        Analitički TAC

                        Irska (1)

                         4

                         3

                        Španjolska (1)

                         102

                         82

                        Francuska (1)

                         5

                         4

                        Ujedinjena Kraljevina (1)

                         13

                         10

                        Ostalo (1)

                         4

                         3

                        Unija (1)

                         128

                         102

                        TAC (1)

                         128

                         102

                        (1)

                        Isključivo za usputni ulov. U okviru ove kvote nije dopušten ciljani ribolov.

                        Vrsta:

                        Rumenac okan

                        Zona:

                        vode Unije i međunarodne vode u području CECAF-a 34.1.11.

                        Pagellus bogaraveo

                        (SBR/9-3411)

                        Godina

                        2017.

                        2018.

                        Analitički TAC

                        Španjolska (1)

                         126

                         109

                        Portugal (1)

                         34

                         29

                        Unija (1)

                        160

                        138

                        TAC (1)

                        160

                        138

                        (1)

                        Najviše 8 % godišnje kvote smije se izloviti u vodama Unije i međunarodnim vodama u zonama VI., VII. i VIII. (SBR/*678-).

                        Vrsta:

                        Rumenac okan

                        Zona:

                        vode Unije i međunarodne vode u zoni X.

                        Pagellus bogaraveo

                        (SBR/10-)

                        Godina

                        2017.

                        2018.

                        Analitički TAC

                        Španjolska

                         4

                         4

                        Portugal

                         447

                         392

                        Ujedinjena Kraljevina

                         4

                         4

                        Unija

                         455

                         400

                        TAC

                         455

                        400

                        Vrsta:

                        Tabinja bjelica

                        Zona:

                        vode Unije i međunarodne vode u zonama I., II. III. i IV.

                        Phycis blennoides

                        (GFB/1234-)

                        Godina

                        2017.

                        2018.

                        Analitički TAC

                        Njemačka

                         8

                         7

                        Francuska

                         8

                         7

                        Ujedinjena Kraljevina

                         14

                         10

                        Unija

                         30

                         24

                        TAC

                         30

                        24

                        Vrsta:

                        Tabinja bjelica

                        Zona:

                        vode Unije i međunarodne vode u zonama V., VI. i VII.

                        Phycis blennoides

                        (GFB/567-)

                        Godina

                        2017.

                        2018.

                        Analitički TAC

                        Njemačka (1)

                         10

                         8

                        Irska (1)

                         250

                         200

                        Španjolska (1)

                         565

                         452

                        Francuska (1)

                         342

                         273

                        Ujedinjena Kraljevina (1)

                         780

                         625

                        Unija (1)

                        1 947

                        1 558

                        TAC (1)

                        1 947

                        1 558

                        (1)

                        Najviše 8 % godišnje kvote smije se izloviti u vodama Unije i međunarodnim vodama u zonama VIII. i IX. (GFB/*89-).

                        Vrsta:

                        Tabinja bjelica

                        Zona:

                        vode Unije i međunarodne vode u zonama VIII. i IX.

                        Phycis blennoides

                        (GFB/89-)

                        Godina

                        2017.

                        2018.

                        Analitički TAC

                        Španjolska (1)

                         232

                         185

                        Francuska (1)

                         14

                         12

                        Portugal (1)

                         10

                         8

                        Unija (1)

                         256

                         205

                        TAC (1)

                        256

                        205

                        (1)

                        Najviše 8 % godišnje kvote smije se izloviti u vodama Unije i međunarodnim vodama u zonama V., VI. i VII. (GFB/*567-).

                        Vrsta:

                        Tabinja bjelica

                        Zona:

                        vode Unije i međunarodne vode u zonama X. i XII.

                        Phycis blennoides

                        (GFB/1012-)

                        Godina

                        2017.

                        2018.

                        Analitički TAC

                        Francuska

                         8

                         7

                        Portugal

                         36

                         28

                        Ujedinjena Kraljevina

                         8

                         7

                        Unija

                         52

                         42

                        TAC

                         52

                        42


               EUROPSKA KOMISIJA
            Bruxelles, 4.5.2016.
            COM(2016) 290 final
            2016/0142(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva
            (revizija mehanizma suspenzije)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nakon odluka o liberalizaciji viznog režima za zemlje zapadnog Balkana, Komisija je 2011. predložila uspostavu „zaštitne klauzule u pogledu viza” u Uredbi Vijeća (EZ) br. 539/2001
                  1
               , čime bi se omogućila privremena suspenzija izuzeća od zahtjeva za vizu za državljane treće zemlje u kratkom razdoblju, hitno i na temelju jasno definiranih kriterija, radi rješavanja mogućih poteškoća jedne države članice ili više njih u slučaju naglog i znatnog porasta nezakonite migracije, neutemeljenih zahtjeva za azil ili odbijenih zahtjeva za ponovni prihvat koje je država članica dostavila dotičnoj trećoj zemlji
                  2
               .

               Dana 11. prosinca 2013. Europski parlament i Vijeće donijeli su Uredbu (EU) br. 1289/2013
                  3
               , kojom je izmijenjena Uredba (EZ) br. 539/2001 uvođenjem takozvanog „mehanizma suspenzije” i izmjenom postojećeg mehanizma reciprociteta.

               Mehanizmom suspenzije iz članka 1.a Uredbe (EZ) br. 539/2001 dopušta se privremena suspenzija izuzeća od zahtjeva za vizu za državljane treće zemlje u određenim izvanrednim situacijama, kao zadnje moguće rješenje. Može ga aktivirati svaka država članica tako da obavijesti Komisiju da se tijekom šestomjesečnog razdoblja, u usporedbi s istim razdobljem prethodne godine ili sa zadnjih šest mjeseci prije liberalizacije viznog režima s tom zemljom, suočava s okolnostima koje su dovele do izvanredne situacije koju država članica ne može sama ispraviti.

               Te su okolnosti znatno i iznenadno povećanje broja:

               –državljana te treće zemlje za koje je ustanovljeno da su neovlašteno prekoračili dopušteno trajanje boravka u državi članici,

               –neutemeljenih zahtjeva za azil državljana te treće zemlje ako to povećanje dovodi do posebnih pritisaka na sustav azila države članice,

               –odbijenih zahtjeva za ponovni prihvat koje je država članica podnijela toj trećoj zemlji za njezine državljane.

               Pri obavješćivanju Komisije država članica mora navesti razloge za aktiviranje mehanizma, relevantne i statističke podatke te opis preliminarnih mjera koje je poduzela za ispravljanje situacije. Komisija zatim obavješćuje Vijeće i Europski parlament te ispituje situaciju i opseg problema (broj država članica pogođenih problemom, učinak na ukupnu migracijsku situaciju u Uniji).

               Komisija može odlučiti da je potrebno djelovati, uzimajući u obzir posljedice suspenzije izuzeća od zahtjeva za vizu za vanjske odnose između Unije i njezinih država članica i dotične treće zemlje te ujedno nastojeći pronaći alternativna dugoročna rješenja u suradnji s tom trećom zemljom. U tom slučaju Komisija ima tri mjeseca od primitka obavijesti da donese provedbeni akt kojim se privremeno suspendira izuzeće od zahtjeva za vizu za državljane dotične treće zemlje na razdoblje od šest mjeseci.

               Prije isteka tog šestomjesečnog razdoblja Komisija mora podnijeti izvješće Europskom parlamentu i Vijeću. Tom izvješću može se priložiti zakonodavni prijedlog za izmjenu Uredbe (EZ) br. 539/2001 kako bi se dotična treća zemlja premjestila na popis zemalja čijim su državljanima potrebne vize (Prilog I.) i državljanima te zemlje trajno nametnula obveza posjedovanja vize. U tom se slučaju privremena suspenzija izuzeća od obveze posjedovanja vize može produžiti na najviše 12 mjeseci.

               U kontekstu trenutačne migracijske situacije u Europskoj uniji i uspješnog zaključenja nekoliko dijaloga o liberalizaciji viznog režima sa susjednim zemljama (Gruzijom, Ukrajinom, Kosovom, Turskom) nekoliko država članica pita se omogućuje li se postojećim mehanizmom suspenzije potrebna fleksibilnost za djelovanje u određenim hitnim situacijama. Pritom navode sljedeće:

               –mogući razlozi za suspenziju previše su ograničeni, primjerice ne uključuju nekooperativnost treće zemlje pri ponovnom prihvatu državljana trećih zemalja koji su prošli kroz tu treću zemlju, ako se sporazumom o ponovnom prihvatu sklopljenim između Unije ili države članice i dotične treće zemlje predviđa takva obveza ponovnog prihvata,

               –inicijativu za aktiviranje mehanizma suspenzije putem obavijesti, za koju su u Uredbi odgovorne isključivo države članice, trebalo bi proširiti na Komisiju,

               –referentna razdoblja i rokovi su predugi i njima se ne omogućuje brza reakcija u izvanrednim situacijama.

               Uzimajući u obzir nedavne prijedloge Komisije za liberalizaciju viznog režima s Gruzijom
                  4
               , Ukrajinom
                  5
               , Turskom
                  6
                i Kosovom
                  7
                te nedavne rasprave s državama članicama, Komisija je odlučila predstaviti prijedlog izmjene Uredbe (EZ) br. 539/2001 kako bi se preispitao trenutačni mehanizam suspenzije.

               Glavni je cilj jačanje mehanizma suspenzije tako da se državama članicama olakša obavješćivanje o okolnostima zbog kojih bi se izuzeće moglo suspendirati i da se Komisiji omogući aktiviranje tog mehanizma na vlastitu inicijativu. Upotreba mehanizma trebala bi se posebno olakšati skraćivanjem referentnih razdoblja i rokova, čime bi se postupak ubrzao, te proširenjem mogućih razloga za suspenziju, među koje bi trebalo uključiti znatno povećanje broja odbijenih zahtjeva za ponovni prihvat državljana trećih zemalja koji su prošli kroz tu treću zemlju ako se sporazumom o ponovnom prihvatu koji su sklopile Unija ili država članica i dotična treća zemlja propisuje takva obveza ponovnog prihvata. Mehanizam bi trebala moći aktivirati i Komisija ako treća zemlja ne surađuje u pogledu ponovnog prihvata, posebno ako su Unija i dotična treća zemlja sklopile sporazum o ponovnom prihvatu.

               •Usklađenost s postojećim odredbama politike u tom području

               U Uredbi Vijeća (EZ) br. 539/2001 navedene su treće zemlje čiji državljani moraju imati vizu pri prelasku vanjskih granica država članica i zemlje čiji su državljani izuzeti od tog zahtjeva. Uredba (EZ) br. 539/2001 primjenjuje se u svim državama članicama osim Irske i Ujedinjene Kraljevine, te u Islandu, Lihtenštajnu, Norveškoj i Švicarskoj. Ta je Uredba dio zajedničke vizne politike EU-a za kratke boravke u trajanju do 90 dana u bilo kojem razdoblju od 180 dana.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Budući da će se ovim prijedlogom izmijeniti zajednička vizna politika EU-a, pravna je osnova prijedloga članak 77. stavak 2. točka (a) Ugovora o funkcioniranju Europske unije (UFEU). Predložena će Uredba predstavljati razvoj schengenske pravne stečevine.

               •Supsidijarnost, proporcionalnost i odabir instrumenta

                  Mehanizam suspenzije iz Uredbe (EZ) br. 539/2001 sastavni je dio zajedničke vizne politike EU-a. Cilj jačanja tog mehanizma kako bi bio učinkovitiji, proširenjem njegova područja primjene i omogućivanjem Komisiji da ga aktivira na vlastitu inicijativu, može se postići samo djelovanjem na razini Unije, posebno izmjenom Uredbe. Države članice ne mogu djelovati samostalno kako bi postigle cilj politike. Druge (nezakonodavne) mogućnosti za postizanje cilja politike nisu dostupne.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacije / provjere primjerenosti postojećeg zakonodavstva

               Postojeći mehanizam suspenzije koji je uveden u prosincu 2013. do sada nije korišten te stoga ne postoji praktično iskustvo s trenutačnim mehanizmom. Međutim, nekoliko država članica tvrdi da mehanizam nije nikada korišten zbog prevelikih prepreka njegovu aktiviranju te predugih rokova.

               •Savjetovanja s dionicima

                  O potrebi za dodatnim zaštitnim mjerama u svjetlu liberalizacije viznog režima za zemlje u susjedstvu Unije raspravljalo se s državama članicama u Coreperu i Radnoj skupini za vize. Neformalni prijedlozi država članica da se mehanizam suspenzije revidira uzeti su u obzir pri izradi ovog prijedloga.

               •Procjena učinka

                  Revizija mehanizma suspenzije nema izravne gospodarske ili druge učinke. Komisija će pri ispitivanju obavijesti koju je dostavila država članica ili prije donošenja odluke o tome je li djelovanje potrebno morati u svakom pojedinačnom slučaju detaljno procijeniti politički i gospodarski učinak moguće suspenzije izuzeća od zahtjeva za vizu za državljane određene treće zemlje. Stoga za ovaj prijedlog nije potrebna procjena učinka.

               •Temeljna prava

                  Ovaj prijedlog ne utječe negativno na zaštitu temeljnih prava u Europskoj uniji.

               4.UTJECAJ NA PRORAČUN

                  nije primjenjivo

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Komisija će pomnije pratiti sigurnosno stanje i stanje povezano s migracijom koji proizlaze iz nedavnih odluka o liberalizaciji viznog režima što će joj omogućiti da, prema potrebi, u potpunosti iskoristi mogućnosti koje pruža revidirani mehanizam suspenzije.

               •Detaljno obrazloženje posebnih odredbi prijedloga

                  Ovim su prijedlogom za reviziju mehanizma suspenzije iz članka 1.a Uredbe (EZ) br. 539/2001 obuhvaćeni sljedeći elementi:

               –Definicija okolnosti o kojima države članice mogu obavijestiti Komisiju izmijenjena je kako bi se pojasnilo da se mehanizam suspenzije ne može koristiti samo u „izvanrednim situacijama, kao zadnje moguće rješenje”, već se može koristiti općenito kada liberalizacija viznog režima dovodi do znatnog porasta nezakonite migracije, neutemeljenih zahtjeva za azil ili odbijenih zahtjeva za ponovni prihvat.

               –Referentno razdoblje za usporedbu stanja sa stanjem u godini ranije ili prije liberalizacije viznog režima skraćeno je sa šest mjeseci na dva mjeseca.

               –Ono je dovoljno kako bi porast nezakonite migracije, neutemeljenih zahtjeva za azil ili odbijenih zahtjeva za ponovni prihvat bio „znatan” jer povećanje mora trenutačno biti „iznenadno i znatno”.

               –Razlozi za moguću suspenziju koji se mogu navesti trebali bi uključivati odbijene zahtjeve za ponovni prihvat za državljane trećih zemalja koji su prošli kroz tu treću zemlju, ako se sporazumom o ponovnom prihvatu koji su sklopile Unija ili država članica i dotična treća zemlja propisuje takva obveza ponovnog prihvata.

               –Vremensko ograničenje (do sedam godina) mogućnosti usporedbe trenutačnog stanja sa stanjem prije liberalizacije viznog režima ukida se.

               –Komisija ima mogućnost aktiviranja mehanizma suspenzije na vlastitu inicijativu ako ima konkretne i pouzdane informacije o okolnostima o kojima države članice mogu obavijestiti ili o tome da treća zemlja, općenito uzevši, ne surađuje kad je riječ o ponovnom prihvatu, posebno ako su Unija i ta treća zemlja sklopile sporazum o ponovnom prihvatu. Takav izostanak suradnje može, primjerice, obuhvaćati:

               –odbijanje zahtjeva za ponovni prihvat ili izostanak odgovora na njih,

               –neizdavanje putnih isprava za povratak u rokovima koji su određeni u sporazumu ili neprihvaćanje europskih putnih isprava izdanih nakon isteka rokova iz sporazuma,

               –otkazivanje ili suspenziju sporazuma.

               –Ako Komisija nakon proučavanja okolnosti o kojima je obaviještena (ili o kojima je dobila konkretne i pouzdane informacije) odluči da je djelovanje potrebno, rok za donošenje provedbenog akta kojim se privremeno suspendira izuzeće od zahtjeva za vizu za dotičnu treću zemlju skraćuje se s tri mjeseca na jedan mjesec.

               2016/0142 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva

               (revizija mehanizma suspenzije)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a),

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               djelujući u skladu s redovnim zakonodavnim postupkom,

               budući da:

               (1)U Uredbi Vijeća (EZ) br. 539/2001
                  8
                navode se treće zemlje čiji državljani moraju imati vizu pri prelasku vanjskih granica država članica i zemlje čiji su državljani izuzeti od tog zahtjeva.

               (2)Mehanizam za privremenu suspenziju izuzeća od zahtjeva za vizu za državljane treće zemlje navedene u Prilogu II. toj Uredbi („mehanizam suspenzije”) treba ojačati tako da se državama članicama olakša obavješćivanje o okolnostima zbog kojih bi se izuzeće moglo suspendirati i da se Komisiji omogući aktiviranje tog mehanizma na vlastitu inicijativu.

               (3)Upotreba mehanizma trebala bi se posebno olakšati skraćivanjem referentnih razdoblja i rokova čime bi se postupak ubrzao te proširenjem mogućih razloga za suspenziju, među koje bi trebalo uključiti znatno povećanje broja odbijenih zahtjeva za ponovni prihvat državljana treći zemalja koji su prošli kroz dotičnu treću zemlju ako se sporazumom o ponovnom prihvatu koji su sklopile Unija ili država članica i ta treća zemlja propisuje takva obveza ponovnog prihvata. Mehanizam bi trebala moći aktivirati i Komisija ako treća zemlja ne surađuje u pogledu ponovnog prihvata, posebno ako su Unija i dotična treća zemlja sklopile sporazum o ponovnom prihvatu.

               (4)Ova Uredba predstavlja razvoj odredaba schengenske pravne stečevine u kojoj Ujedinjena Kraljevina ne sudjeluje u skladu s Odlukom Vijeća 2000/365/EZ
                  9
               . Ujedinjena Kraljevina stoga ne sudjeluje u donošenju ove Uredbe te ona za nju nije obvezujuća niti se na nju primjenjuje.

               (5)Ova Uredba predstavlja razvoj odredaba schengenske pravne stečevine u kojoj Irska ne sudjeluje u skladu s Odlukom Vijeća 2002/192/EZ
                  10
               . Irska stoga ne sudjeluje u donošenju ove Uredbe te ona za nju nije obvezujuća niti se na nju primjenjuje.

               (6)U pogledu Islanda i Norveške, ova Uredba predstavlja razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine, koje se odnose na područje iz članka 1. točke B Odluke Vijeća 1999/437/EZ
                  11
               .

               (7)U pogledu Švicarske, ova Uredba predstavlja razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje se odnose na područje iz članka 1. točke B Odluke 1999/437/EZ u vezi s člankom 3. Odluke Vijeća 2008/146/EZ
                  12
               .

               (8)U pogledu Lihtenštajna, ova Uredba predstavlja razvoj odredaba schengenske pravne stečevine u smislu Protokola potpisanog između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje se odnose na područje iz članka 1. točke B Odluke Vijeća 1999/437/EZ u vezi s člankom 3. Odluke Vijeća 2011/350/EU
                  13
               ,

               DONIJELI SU OVU UREDBU:

               Članak 1.

               Članak 1.a Uredbe (EZ) br. 539/2001 mijenja se kako slijedi:

               (1)u stavku 1. briše se sljedeće:

               „u izvanrednim situacijama, kao zadnje moguće rješenje,”;

               (2)stavak 2. zamjenjuje se sljedećim:

               „2.
                     Država članica može obavijestiti Komisiju ako je tijekom dvomjesečnog razdoblja, u usporedbi s istim razdobljem prethodne godine ili sa zadnja dva mjeseca prije početka provedbe izuzeća od zahtjeva za vizu za državljane treće zemlje navedene u Prilogu II., suočena s jednom ili više okolnosti navedenih u nastavku koje ne može sama ispraviti, to jest sa:

               a)
                     znatnim povećanjem broja državljana te treće zemlje za koje je ustanovljeno da neovlašteno borave na državnom području države članice;

               b)
                     znatnim povećanjem broja zahtjeva za azil državljana te treće zemlje za koje je stopa priznavanja niska;

               c)
                     znatnim povećanjem broja odbijenih zahtjeva za ponovni prihvat koje je država članica podnijela toj trećoj zemlji za njezine državljane ili, ako je sporazumom sklopljenim između Unije, države članice i dotične treće zemlje o ponovnom prihvatu predviđena ta obveza, za državljane trećih zemalja koji su prošli kroz dotičnu treću zemlju.

               U obavijesti iz prvog podstavka navode se razlozi na kojima se ona temelji, statistički i drugi relevantni podatci te detaljno objašnjenje preliminarnih mjera koje je dotična država članica poduzela u cilju ispravljanja situacije. Komisija o takvoj obavijesti odmah obavješćuje Europski parlament i Vijeće.”;

               (3)umeće se sljedeći stavak:

               „2.a
                     Ako Komisija ima konkretne i pouzdane informacije o okolnostima iz stavka 2. točaka a), b) ili c) ili o tome da treća zemlja ne surađuje kad je riječ o ponovnom prihvatu, posebno ako je sporazum o ponovnom prihvatu sklopljen između te treće zemlje i Unije, primjerice:

               –odbija ili ne odgovora na zahtjeve za ponovni prihvat,

               –ne izdaje putne isprave za povrat u rokovima koji su određeni u sporazumu ili ne prihvaća europske putne isprave izdane nakon isteka rokova iz sporazuma,

               –ili otkazuje ili suspendira sporazum,

               Komisija može na vlastitu inicijativu obavijestiti Europski parlament i Vijeće. Te su informacije jednakovrijedne obavijesti podnesenoj u skladu sa stavkom 2.”;

               (4)stavak 3. zamjenjuje se sljedećim:

               „3.
                     Komisija ispituje svaku obavijest poslanu u skladu sa stavkom 2., uzimajući u obzir:

               a)
                     postojanje bilo koje od situacija opisanih u stavcima 2. i 2.a;

               b)
                     broj država članica suočenih s bilo kojom od situacija opisanih u stavcima 2. i 2.a;

               c)
                     cjelokupni utjecaj povećanja iz stavka 2. na migracijsku situaciju u Uniji prema podatcima koje su dostavile države članice ili koji su dostupni Komisiji;

               d)
                     izvješća koja su pripremili [Europska agencija za upravljanje operativnom suradnjom na vanjskim granicama država članica Europske unije], Europski ured za potporu azilu ili Europski policijski ured (Europol) ako je to potrebno zbog okolnosti određenog slučaja;

               e)
                     opće pitanje javne politike i unutarnje sigurnosti, uz savjetovanje s dotičnom državom članicom.

               Komisija obavješćuje Europski parlament i Vijeće o rezultatima svojeg ispitivanja.”;

               (5)u stavku 4. izraz "tri mjeseca" zamjenjuje se izrazom "jednog mjeseca".

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 81, 21.3.2001., str. 1.

                     (2)
                  COM(2011) 290 final.

                     (3)
                  Uredba (EU) br. 1289/2013 Europskog parlamenta i Vijeća od 11. prosinca 2013. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 347, 20.12.2013., str. 74.

                     (4)
                  COM(2016) 142 final.

                     (5)
                  COM(2016) 236 final.

                     (6)
                  COM(2016) 279 final.

                     (7)
                  COM(2016) 277 final.

                     (8)
                  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L 81, 21.3.2001., str. 1.

                     (9)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (10)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

                     (11)
                  Odluka Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (SL L 176, 10.7.1999., str. 31.).

                     (12)
                  Odluka Vijeća 2008/146/EZ od 28. siječnja 2008. o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (SL L 53, 27.2.2008., str. 1.).

                     (13)
                  Odluka Vijeća 2011/350/EU od 7. ožujka 2011. o sklapanju Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine, u vezi s ukidanjem kontrola na unutarnjim granicama i kretanju osoba, u ime Europske unije (SL L 160, 18.6.2011., str. 19.).


				|

		52014PC0597

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EU) br. 374/2014 o smanjenju ili ukidanju carina na robu podrijetlom iz Ukrajine /* COM/2014/0597 final - 2014/0279 (COD) */

			   	OBRAZLOŽENJE
1.           KONTEKST PRIJEDLOGA
Uredba (EU) br. 374/2014 o smanjenju ili
ukidanju carina za robu podrijetlom iz Ukrajine trebala se primjenjivati do
stupanja na snagu glave IV. Sporazuma o pridruživanju ili do njegove privremene
primjene. Uredba (EU) br. 374/2014 trebala se prestati primjenjivati
najkasnije 1. studenoga 2014.
U zajedničkoj Izjavi ministara o provedbi
Ugovora o pridruživanju između EU-a i Ukrajine uključujući
uspostavu područja produbljene i sveobuhvatne slobodne trgovine (AA/DCFTA)
od 12. rujna 2014., nakon trilateralnog savjetovanja između Europske
unije, Ruske Federacije i Ukrajine, EU je odlučio državama članicama
predložiti, kao dio sveobuhvatnog mirovnog procesa u Ukrajini, da se privremena
primjena DCFTA-a odgodi do 31. prosinca 2015. te da se nastave autonomne
trgovinske mjere EU-a u korist Ukrajine tijekom tog razdoblja. Slijedom toga,
radi podupiranja političke i gospodarske stabilnosti Ukrajine Europska
komisija predložit će proširenje primjene Uredbe (EU) br. 374/2014 o
smanjenju ili ukidanju carina za robu podrijetlom iz Ukrajine do 31. prosinca
2015.
Člankom 2. Sporazuma o pridruživanju s
Ukrajinom predviđa se da poštovanje demokratskih načela, ljudskih
prava i temeljnih sloboda te poštovanje načela vladavine prava, promicanje
poštovanja načela suverenosti i teritorijalne cjelovitosti, nepovredivosti
granica i neovisnosti te suzbijanje širenja oružja za masovno uništenje,
povezanih materijala i sredstava njihove dostave čine ključne
elemente tog Sporazuma. Uvjet za autonomne povlastice predviđene Uredbom
(EU) br. 374/2014 jest poštovanje tih načela od strane Ukrajine.
Količine/carine koje je EU odobrio u okviru Uredbe o autonomnim
trgovinskim mjerama 2014. nastavljaju se primjenjivati i u 2015.
2.           REZULTATI SAVJETOVANJA SA ZAINTERESIRANIM
STRANAMA I PROCJENA UČINKA
Nije primjenljivo.
3.           PRAVNI ELEMENTI PRIJEDLOGA
Pravna je osnova prijedloga članak
207. stavak 2. Ugovora o funkcioniranju Europske unije.
4.           UTJECAJ NA PRORAČUN
Europska unija imat će gubitak u
carinskim prihodima u iznosu od 487 milijuna EUR (bruto) godišnje.
Međutim, riječ je tek o procjenama jer se političko i
gospodarsko stanje u Ukrajini može promijeniti.
2014/0279 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EU) br. 374/2014 o smanjenju
ili ukidanju carina na robu podrijetlom iz Ukrajine
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 2.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
djelujući u skladu s redovnim
zakonodavnim postupkom,
budući da:
(1)       Ukrajina je prioritetna
partnerska zemlja u okviru Europske susjedske politike (ESP) i Istočnog
partnerstva. Europska unija nastoji ostvariti što bliskiji odnos s Ukrajinom u
cilju političkog pridruživanja i ekonomske integracije Ukrajine s
Europskom unijom. U tom su pogledu Europska unija i Ukrajina u razdoblju 2007.
– 2011. pregovarale o Sporazumu o pridruživanju, uključujući o
području produbljene i sveobuhvatne slobodne trgovine (DCFTA), koji su
obje strane potpisale 27. lipnja 2014. U skladu s odredbama DCFTA-a Europska
unija i Ukrajina trebaju uspostaviti područje slobodne trgovine tijekom
prijelaznog razdoblja od najviše 10 godina od stupanja na snagu Sporazuma o
pridruživanju, u skladu s člankom XXIV. Općeg sporazuma o carinama i
trgovini iz 1994.
(2)       S obzirom na nezapamćene
sigurnosne, političke i gospodarske izazove s kojima se Ukrajina
suočava te kako bi se poduprlo njezino gospodarstvo, odlučeno je da
se predvidi primjena popisa koncesija utvrđenih u Prilogu I.-A Sporazumu o
pridruživanju između EU-a i Ukrajine putem autonomnih trgovinskih
povlastica predviđenih Uredbom (EU) br. 374/2014. S obzirom na izazove s
kojima se Ukrajina i dalje suočava, primjena Uredbe (EU) br. 374/2014
produljuje se do 31. prosinca 2015. Nakon produljenja, su svrhu
predvidljivosti, carine i pristup carinskim kvotama trebali bi ostati isti kao
i za 2014.
(3)       Člankom 2. Sporazuma o
pridruživanju s Ukrajinom predviđa se da poštovanje demokratskih
načela, ljudskih prava i temeljnih sloboda te poštovanje načela
vladavine prava, promicanje poštovanja načela suverenosti i teritorijalne
cjelovitosti, nepovredivosti granica i neovisnosti te suzbijanje širenja oružja
za masovno uništenje, povezanih materijala i sredstava njihove dostave
čine ključne elemente tog Sporazuma. Uvjet za autonomne povlastice
predviđene Uredbom (EU) br. 374/2014 jest poštovanje tih načela
od strane Ukrajine. Kako bi se Uredba (EU) br. 374/2014 uskladila s
praksom Unije te drugim instrumentima trgovinske politike EU-a, primjereno je
uvesti mogućnost privremenog obustavljanja pogodnosti u slučaju nepoštovanja
temeljnih načela ljudskih prava, demokracije i vladavine prava u Ukrajini.

(4)       S obzirom na žurnost
predmeta, važno je primijeniti iznimku od osmotjednog razdoblja iz članka
4. Protokola br. 1 o ulozi nacionalnih parlamenata u Europskoj uniji,
priloženog Ugovoru o Europskoj uniji i Ugovoru o funkcioniranju Europske unije,
DONIJELI SU OVU UREDBU:
Članak 1.
Uredba (EU) br. 374/2014 mijenja se kako
slijedi:
(1)          Članak 1. zamjenjuje se
sljedećim:
„Članak 1.
Povlašteni
sporazumi
Carine na robu podrijetlom iz Ukrajine snizuju
se ili ukidaju u skladu s Prilogom I. Ako se u tom Prilogu upućuje na
kategorije postupnog snižavanja, osnovne stope carine za 2014. i 2015. ukidaju
se u slučaju kategorije postupnog snižavanja 0, smanjuju za 25 % u
slučaju kategorije postupnog snižavanja 3, odnosno za 16,7 % u
slučaju kategorije postupnog snižavanja 5 te za 12,5 % za kategoriju
postupnog snižavanja 7.”;
(2)          U članku 2. dodaje se
sljedeća točka (e):
„(e) poštovanju demokratskih načela, ljudskih
prava i temeljnih sloboda te poštovanju načela vladavine prava
predviđenih u članku 2. Sporazuma o pridruživanju s Ukrajinom.”;
(3)          U članku 7., drugi
stavak zamjenjuje se sljedećim:
„ Ova se Uredba primjenjuje do 31. prosinca 2015.
(4)          Prilozi II. i III. zamjenjuju
se tekstom navedenim u prilozima I. i II. ovoj Uredbi.
Članak 2.
Ova Uredba stupa na snagu sljedećeg dana
od dana objave u Službenom listu Europske unije.
Primjenjuje se od 2. studenoga 2014.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
PRILOG I.
„PRILOG II.
Neovisno o pravilima tumačenja kombinirane
nomenklature, smatra se da je opis proizvoda samo informativne prirode, pri
čemu je područje primjene povlaštenog režima u okviru ovog Priloga
utvrđeno oznakama KN koje su bile na snazi u trenutku donošenja ove
Uredbe.
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3050 || 0204 22 50 0204 22 90 0204 23 0204 42 30 0204 42 50 0204 42 90 0204 43 10 0204 43 90 || Ovčje noge, ostali komadi s kostima (osim trupova i polovica, skraćenih prednjih četvrtina, slabina i/ili podslabina), svježi ili rashlađeni Ovčje meso bez kostiju, svježe ili rashlađeno Smrznuti komadi ovčetine, s kostima (osim trupova i polovica i skraćenih prednjih četvrtina) Smrznuto janjeće meso, bez kostiju Smrznuto ovčje meso, bez kostiju || 1 500 || 1 500
 09.3051 || 0409 || Prirodni med || 5 000 || 5 000
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3052 || 1701 12 1701 91 1701 99 1702 20 10 1702 90 30 1702 90 50 1702 90 71 1702 90 75 1702 90 79 1702 90 80 1702 90 95 || Sirovi šećer od šećerne repe, bez dodanih aroma ili tvari za bojenje Ostali šećer osim sirovog šećera Šećer od javora u krutom stanju, s dodanim aromama ili tvarima za bojenje Izoglukoza u krutom stanju, s masenim udjelom fruktoze od 50 % u suhom stanju Maltodekstrin u krutom stanju i maltodekstrinski sirup, s masenim udjelom fruktoze od 50 % u suhom stanju Karamel Inulinski sirup Ostali šećeri, uključujući invertni šećer i ostale šećere i mješavine šećernog sirupa s masenim udjelom fruktoze 50 % u suhom stanju || 20 070 || 20 070
 09.3053 || 1702 30 1702 40 1702 60 || Glukoza i glukozni sirup, bez masenog udjela fruktoze ili s masenim udjelom fruktoze manjim od 50 % u suhom stanju, osim invertnog šećera Ostala fruktoza i fruktozni sirup, s masenim udjelom fruktoze većim od 50 % u suhom stanju, osim invertnog šećera || 10 000 || 10 000
 09.3054 || 2106 90 30 2106 90 55 2106 90 59 ||  Izoglukozni sirupi, aromatizirani ili obojeni Glukozni sirup i maltodekstrinski sirup, aromatizirani ili obojeni Šećerni sirupi, aromatizirani ili obojeni (osim izoglukoze, laktoze, glukoze i maltodekstrinskih sirupa) || 2 000 || 2 000
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3055 || Ex 1103 19 20 1103 19 90 1103 20 90 1104 19 10 1104 19 50 1104 19 61 1104 19 69 1104 29 1104 30 || Ječmena prekrupa Prekrupa i krupica od žitarica (osim pšenice, raži, zobi, kukuruza, riže i ječma) Pelete od žitarica (osim pšenice, raži, zobi, kukuruza, riže i ječma) Zrna pšenice, valjana ili u pahuljicama Zrna kukuruza, valjana ili u pahuljicama Zrna od ječma, valjana Ječmene pahuljice Obrađena zrna (npr. oljuštena, perlirana, rezana ili drobljena), osim zrna zobi, raži i kukuruza Klice žitarica, cijele, valjane, u pahuljicama ili mljevene || 6 300 || 6 300
 09.3056 || 1107 1109 || Slad, pržen ili nepržen Pšenični gluten, osušen ili neosušen || 7 000 || 7 000
 09.3057 || 1108 11 1108 12 1108 13 || Pšenični škrob Kukuruzni škrob Krumpirov škrob || 10 000 || 10 000
 09.3058 || 3505 10 10 3505 10 90 3505 20 30 3505 20 50 3505 20 90 || Dekstrini i drugi modificirani škrobovi (osim esterificiranih i eterificiranih škrobova) Ljepila s masenim udjelom škroba, dekstrina ili drugih modificiranih škrobova 25 % ili većim || 1 000 || 1 000
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3059 || 2302 10 2302 30 2302 40 10 2302 40 90 2303 10 11 || Posije i ostali ostaci dobiveni prosijavanjem, mljevenjem ili drugom obradom žitarica, nepeletirani ili peletirani (osim riže) Ostaci od proizvodnje škroba od kukuruza (osim koncentriranih tekućina za namakanje), s masenim udjelom bjelančevina većim od 40 %, računano na suhi proizvod || 16 000 || 16 000
 09.3060 || 0711 51 2003 10 || Gljive roda šampinjona (Agaricus), privremeno konzervirane (npr. sumpornim dioksidom, u slanoj vodi, u sumpornoj vodi ili drugim otopinama za konzerviranje), ali koje su u tom stanju neprikladne za neposrednu potrošnju Gljive roda šampinjona (Agaricus), pripremljene ili konzervirane na drugi način, osim u octu ili octenoj kiselini || 500 || 500
 09.3061 || 0711 51 || Gljive roda šampinjona (Agaricus), privremeno konzervirane (npr. sumpornim dioksidom, u slanoj vodi, u sumpornoj vodi ili drugim otopinama za konzerviranje), ali koje su u tom stanju neprikladne za neposrednu potrošnju || 500 || 500
 09.3062 || 2002 || Rajčice, pripremljene ili konzervirane na drugi način osim u octu ili octenoj kiselini || 10 000 || 10 000
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3063 || 2009 61 90 2009 69 11 2009 69 71 2009 69 79 2009 69 90 2009 71 2009 79 || Sok od grožđa (uključujući mošt od grožđa), brix vrijednosti ne veće od 30 stupnjeva, vrijednosti veće od 18 EUR za 100 kg neto mase Sok od grožđa (uključujući mošt od grožđa), brix vrijednosti veće od 67 stupnjeva, vrijednosti ne veće od 22 EUR za 100 kg neto mase Sok od grožđa (uključujući mošt od grožđa), brix vrijednosti veće od 30 stupnjeva, ali ne veće od 67, vrijednosti ne veće od 18 EUR za 100 kg neto mase Sok od jabuka || 10 000 || 10 000
 09.3064 || 0403 10 51 0403 10 53 0403 10 59 0403 10 91 0403 10 93 0403 10 99 0403 90 71 0403 90 73 0403 90 79 0403 90 91 0403 90 93 0403 90 99 || Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, koncentrirano ili nekoncentrirani, aromatizirano ili s dodanim voćem, orašastim plodovima ili kakaom || 2 000 || 2 000
 09.3065 || 0405 20 10 0405 20 30 || Mliječni namazi, sa sadržajem masti 39 % ili većim, ali ne većim od 75 % || 250 || 250
 09.3066 || 0710 40 0711 90 30 2001 90 30 2004 90 10 2005 80 || Kukuruz šećerac || 1 500 || 1 500
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3067 || 1702 50 1702 90 10   Ex 1704 90 99       1806 10 30 1806 10 90     Ex 1806 20 95               Ex 1901 90 99             2101 12 98 2101 20 98 3302 10 29   || Kemijski čista fruktoza Kemijski čista maltoza   Ostali proizvodi od šećera, bez kakaa s masenim udjelom saharoze 70 % ili većim   Kakao prah s masenim udjelom saharoze ili izoglukoze izražene kao saharoza 65 % ili većim   Ostali proizvodi u blokovima, pločama ili rebrima mase veće od 2 kg ili u tekućem stanju, pasti, prahu, granulama ili u drugim oblicima u rasutom stanju ili u pakiranju većem od 2 kg s masenim udjelom kakao maslaca manjim od 18 % i masenim udjelom saharoze 70 % ili većim   Ostali prehrambeni proizvodi od brašna, prekrupe, krupice, škroba ili sladnog ekstrakta, bez kakaa ili s masenim udjelom kakaa manjim od 40 % računano s potpuno odmašćenom osnovom, s masenim udjelom saharoze 70 % ili većim   Pripravci na osnovi kave, čaja ili mate-čaja Smjese mirisnih tvari i smjese na osnovi jedne ili više tih tvari, što ih se rabi u industriji pića, što sadrže sve svojstvene mirisne tvari za određenu vrstu pića, s volumnim udjelom stvarnog alkohola ne većim od 0,5 % || 2 000 || 2 000
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3068 || 1903 1904 30 || Tapioka i nadomjesci tapioke, pripremljeni od škroba, u obliku pahuljica, zrnaca, kuglica ili u sličnim oblicima Bulgur pšenica   || 2 000 || 2 000
 09.3069 || 1806 20 70 2106 10 80 2202 90 99 || Čokoladno mlijeko u prahu Ostali koncentrati bjelančevina i teksturirane bjelančevinaste tvari Bezalkoholna pića osim vode, s masenim udjelom masti dobivene od proizvoda iz tarifnih brojeva 0401 do 0404 2 % ili većim || 300 || 300
 09.3070 || 2106 90 98 || Ostali prehrambeni proizvodi nespomenuti niti uključeni na drugom mjestu || 2 000 || 2 000
 09.3071 || 2207 10 2208 90 91 2208 90 99 2207 20 || Nedenaturirani etilni alkohol Etilni alkohol i ostali alkoholi, denaturirani, bilo koje jačine || 27 000 || 27 000
 09.3072 || 2402 10 2402 20 90     || Cigare i cigarilosi koji sadrže duhan Cigarete koje sadrže duhan, bez sadržaja klinčića || 2 500 || 2 500
 Redni br. || Oznaka KN || Opis robe || Količina za razdoblje kvote od dana stupanja na snagu ove Uredbe do 31.12.2014. (u tonama neto mase ako nije navedeno drukčije) || Količina za razdoblje kvote od 1.1.2015. do 31.12.2015. (u tonama neto mase ako nije navedeno drukčije)
 09.3073 || 2905 43 2905 44 3824 60 || Manitol D-glucitol (sorbitol) Sorbitol, osim onog iz podbroja 2905 44 || 100   || 100
 09.3074 || 3809 10 10 3809 10 30 3809 10 50 3809 10 90 || Sredstva za doradu, nosači bojila, sredstva za ubrzavanje bojenja ili fiksiranje bojila i drugi proizvodi i pripravci (npr. sredstva za apreturu i nagrizanje) što ih se rabi u tekstilnoj, papirnoj, kožnoj ili sličnim industrijama, koji nisu drugdje navedeni, na osnovi škrobnih tvari || 2 000 || 2 000
 09.3075 || 0703 20 || Češnjak, svjež ili rashlađen || 500 || 500
 09.3076 || 1004 || Zob || 4 000 || 4 000
”
PRILOG II.
„PRILOG III.
Tarifne kvote
za određene poljoprivredne proizvode navedene u članku 3. stavku 3.
 Proizvod || Razvrstavanje u carinsku tarifu || Količina za razdoblje kvote od dana stupanja na snagu ove Uredbe do 31.12.2014.   || Količina za razdoblje kvote od 1.1.2015. do 31.12.2015.
 Goveđe meso || 0201.10.(00) 0201.20.(20-30-50-90) 0201.30.(00) 0202.10.(00) 0202.20.(10-30-50-90) 0202.30.(10-50-90) || 12 000 tona godišnje izraženo u neto masi || 12 000 tona godišnje izraženo u neto masi
 Svinjsko meso || 0203.11.(10) 0203.12.(11-19) 0203.19.(11-13-15-55-59) 0203.21.(10) 0203.22.(11-19) 0203.29.(11-13-15-55-59) || 20 000 tona/godišnje izraženo u neto masi   + 20 000 tona/godišnje izraženo u neto masi (za oznake KN 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59)) || 20 000 tona/godišnje izraženo u neto masi   + 20 000 tona/godišnje izraženo u neto masi (za oznake KN 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59))
 Meso peradi i proizvodi od mesa peradi || 0207.11.(30-90) 0207.12.(10-90) 0207.13.(10-20-30-50-60-99) 0207.14.(10-20-30-50-60-99) 0207.24.(10-90) 0207.25.(10-90) 0207.26.(10-20-30-50-60-70-80-99) 0207.27.(10-20-30-50-60-70-80-99) 0207.32.(15-19-51-59-90) 0207.33.(11-19-59-90) 0207.35.(11-15-21-23-25-31-41-51-53-61-63-71-79-99) 0207.36.(11-15-21-23-31-41-51-53-61-63-79-90) 0210.99.(39) 1602.31.(11-19-30-90) 1602.32.(11-19-30-90) 1602.39.(21) || 16 000 tona/godišnje izraženo u neto masi     + 20 000 tona/godišnje izraženo u neto masi (za oznaku KN 0207.12.(10-90)) || 16 000 tona/godišnje izraženo u neto masi     + 20 000 tona/godišnje izraženo u neto masi (za oznaku KN 0207.12.(10-90))
 Mlijeko, vrhnje, kondenzirano mlijeko i jogurti || 0401.10.(10-90) 0401.20.(11-19-91-99) 0401.30.(11-19-31-39-91-99) 0402.91.(10-30-51-59-91-99) 0402.99.(10-31-39-91-99) 0403.10.(11-13-19-31-33-39) 0403.90.(51-53-59-61-63-69) || 8 000 tona/godišnje izraženo u neto masi   || 8 000 tona/godišnje izraženo u neto masi
 Mlijeko u prahu || 0402.10.(11-19-91-99) 0402.21.(11-17-19-91-99) 0402.29.(11-15-19-91-99) 0403.90.(11-13-19-31-33-39) 0404.90.(21-23-29-81-83-89) || 1 500 tona/godišnje izraženo u neto masi   || 1 500 tona/godišnje izraženo u neto masi
 Maslac i mliječni namazi || 0405.10.(11-19-30-50-90) 0405.20.(90) 0405.90.(10-90) || 1 500 tona/godišnje izraženo u neto masi   || 1 500 tona/godišnje izraženo u neto masi
 Jaja i albumini || 0407.00.(30) 0408.11.(80) 0408.19.(81-89) 0408.91.(80) 0408.99.(80) 3502.11.(90) 3502.19.(90) 3502.20.(91-99) || 1 500 tona/godišnje izraženo u protuvrijednosti jaja u ljusci + 3 000 tona/godišnje izraženo u neto masi (za oznaku KN 0407.00.(30)) || 1 500 tona/godišnje izraženo u protuvrijednosti jaja u ljusci + 3 000 tona/godišnje izraženo u neto masi (za oznaku KN 0407.00.(30))
 Obična pšenica, brašno i pelete || 1001.90.(99) 1101.00.(15-90) 1102.90.(90) 1103.11.(90) 1103.20.(60) || 950 000 tona/godišnje   || 950 000 tona/godišnje
 Ječam, brašno i pelete || 1003.00.(90) 1102.90.(10) 1103.20.(20) || 250 000 tona/godišnje   || 250 000 tona/godišnje
 Kukuruz, brašno i pelete || 1005.90.(00) 1102.20.(10-90) 1103.13.(10-90) 1103.20.(40) 1104.23.(10-30-90-99) || 400 000 tona/godišnje   || 400 000 tona/godišnje
”